stanford-oval/wikipedia huggingface dataset:
שנות ה-50 של המאה ה-20
מדע וטכנולוגיה > טכנולוגיה צבאית

1950: תחילת עידן הסילון – מתקיים קרב האוויר הראשון בהיסטוריה בין שני מטוסי סילון, במסגרת מלחמת קוריאה.
1952: פצצת מימן – ארצות הברית עורכת את הפיצוץ הנסיוני הראשון של פצצת המימן.
1952: נשק גרעיני לבריטניה – בריטניה עורכת ניסוי ראשון בנשק גרעיני.
1952: M48 פטון – פיתוחו של הטנק האמריקאי הראשון שנחשב לטנק מערכה עיקרי. הטנק משרת בצבאות רבים בעולם.
1955: עוזי – פיתוחו של תת המקלע מתוצרת התעשייה הצבאית הישראלית. לאורך השנים התעשייה הצבאית ייצרה למעלה מ-10 מיליון יחידות של העוזי שיוצאו למדינות רבות ברחבי העולם.
טילי קרקע אוויר – בעשור זה הופכות לראשונה למבצעיות מערכות הגנה כנגד איומים אוויריים, אליהם הצטרפו בעשור האחרון גם מטוסי סילון ופצצות גרעין.
מדע וטכנולוגיה > פיתוחים טכנולוגיים נוספים

1952 ואילך: טרנזיסטורים הופכים לנפוצים – במהלך שנות החמישים, טרנזיסטורים הופכים נפוצים ומשמעותיים בפיתוחים טכנולוגים שונים. הטרנזיסטורים הופיעו במרכזיות טלפוניה (1952), מכשירי עזר לשמיעה (1953) ומקלטי רדיו ניידים (1954).
1953: טלוויזיה צבעונית – משווקת לראשונה.
1953: מחפרון – המחפרון, המכונה "שופל", מומצא בבריטניה על ידי ג'וזף סיריל במפורד, מייסד חברת JCB.
1953: בסיסה של טכנולוגיית הלייזר – צ'ארלס טאונס בונה את המייזר בשנת 1953. בשנת 1958 הביוכימאי זוכה פרס נובל, ג'ורג' ואלד, ועמיתיו מגלים שפוטונים עשויים להיבלע על ידי אלקטרונים באטומים ובמולקולות, ולגרום לשינויים ברמות האנרגיה שלהם. הישגים אלו היו שלבים בדרך להמצאת הלייזר ולפיתוחים נוספים.
1954: סוללה סולארית – פיתוחה של הסוללה הסולארית.
1954: תחנת כוח גרעינית – תחנת הכוח הגרעינית הראשונה בעולם מופעלת באונינסק ליד מוסקבה.
1955: שלט רחוק – חברת זנית הציגה את השלט האלחוטי הראשון שפעל באמצעות אור נראה.
1957 ואילך: שפות התכנות הראשונות – לקראת סוף עשור זה, מתפתחות כמה משפות התכנות המוקדמות ביותר: Fortran, Lisp, ALGOL, COBOL.
1957: השעון החשמלי הראשון מוצג על ידי חברת השעונים המילטון.
1958: לוגיקה טרינארית – פיתוחו של המחשב הראשון בעל לוגיקה טרינארית בברית המועצות.
1958: מעגל משולב – נוצר לראשונה על ידי ג'ק קילבי.
1959: מכונת צילום – מפותחת על ידי חברת זירוקס.
1959: מקלט טלוויזיה נייד – מפותח על ידי חברת סוני.
בשנת 1955 חברת זנית מציגה את השלט רחוק
בתחילת העשור משווקת לראשונה הטלוויזיה הצבעונית
בשנת 1959 משווק לראשונה מקלט הטלוויזיה הנייד הראשון
מדע וטכנולוגיה > הישגים מדעיים בתחום הרפואה

1950: השתלת כבד – השתלת הכבד הראשונה בעולם מתבצעת על ידי ד"ר ריצ'רד לאולר בשיקגו.
1953: אולטרה סאונד – מתקיימת מדידת האולטרה סאונד הראשונה המוצלחת של פעילות לב, ובהמשך אותה השנה, גם סריקה ראשונה של פעילות מוח.
1953: מבחן אפגאר – מוצג לעולם על ידי ד"ר וירג'יניה אפגאר. שיטה זו להערכת בריאות ילוד, מפחיתה דרסטית תמותת תינוקות בעולם.
1953: תלידומיד – פיתוחה של התרופה, אשר משמשת לטיפול במספר מחלות.
1954: השתלת כליה – השתלת הכליה הראשונה מתבצעת בבית חולים בבוסטון.
1955: חיסון פוליו – חיסון לפוליו מפותח לראשונה על ידי ד"ר יונה סאלק.
1956: חיסון לשיתוק ילדים – חיסון למחלה משוחרר לציבור.
אנטיביוטיקה – לאורך העשור מפותחים סוגים חדשים ויעילים של אנטיביוטיקה המטפלת בספקטרום רחב של חיידקים, וכן אנטיביוטיקה שמטפלת בחיידקים שהחלו לפתח עמידות לפניצילין.
מדע וטכנולוגיה > הישגים מדעיים נוספים

1950 ואילך: בינה מלאכותית – מתחילה כתחום ניסויי בשנות ה־50, עם חלוצים כמו אלאן ניואל והרברט סימון, שמייסדים את מעבדת הבינה המלאכותית הראשונה באוניברסיטת קרנגי מלון, וג'ון מקארתי ומרווין מינסקי, שייסדו את המעבדה ב־MIT ב־1959. בשנים אלו מציע אלן טיורינג את מבחן טיורינג כמדד אפשרי למידה שבה יש למכונה כלשהי אינטליגנציה.
1950: קליפורניום – חוקרים מאוניברסיטת ברקלי בקליפורניה מכריזים על יצירת היסוד הכימי מספר 98, וקוראים לו קליפורניום.
1950: חיזוי מזג אוויר – לראשונה מערכת ממוחשבת מצליחה לחזות מראש נתוני לחץ אטמוספירי, בהתאם לחזונו של לואיס פריי ריצ'רדסון. הצלחה זו מאפשרת מעשית חיזוי מזג אוויר.
1951: מיפוי העמקים העמוקים בעולם – הנקודה העמוקה ביותר באוקיינוס (ובעולם בכלל) שנמצאת באוקיינוס השקט ליד איי מריאנה הצפוניים, נחקרת לראשונה באופן מלא על ידי חיל הים הבריטי.
1952: שיבוט ראשון של יצור חי – ראשני צפרדע הופכים לבעל החיים הראשון אשר שובט בהצלחה על ידי החוקר האמריקני, תומאס קינג.
1952: מודל הודג'קין-האקסלי – המודל המתאר את התגובה החשמלית של תאי עצב ומסביר את אופן היווצרותם של דחפים עצביים, עליהם מתבססת התקשורת העצבית, מתפרסם על ידי אלן הודג'קין ואנדרו הקסלי, אשר זוכים בפרס נובל על הישג זה.
1953: אוקסיטוצין – וינסנט דו ויניו גילה את הורמון האוקסיטוצין.
1953: העפלה לפסגת האוורסט – פסגת האוורסט נכבשת לראשונה על ידי אדמונד הילרי וטנזינג נורגיי.
1953: גילוי מבנה ה-DNA – פרנסיס קריק וג'יימס ווטסון מגלים את המבנה הספירלי של ה-DNA.
1953: ניסוי מילר-יורי – סטנלי מילר והרולד יורי מצליחים ליצור במעבדה חומצות אמינו שהם אבני הבניין של החלבונים, במטרה להתחקות אחר המרק הקדום שהוא הבסיס לתחילת החיים, על פי ההשערות.
1954: CERN – היווסדו של המרכז האירופי לחקר הגרעין.
1956: אלגברה הומולוגית – מוכרת כענף עצמאי, כאשר אנרי קרטן וסמואל אילנברג מפרסמים את ספרם "Homological Algebra".
1957: גיבוש תאוריית טקטוניקת הלוחות – בעקבות עבודת מיפוי נרחבת שנעשתה בידי ברוס היזן, מארי ת'ארפ, מוריס יואינג ואחרים, מתגלה כי הרכס המרכז-אטלנטי הוא חלק ממערכת עולמית של רכסים תת-ימיים, גילוי שמוביל לאישוש תאוריית נדידת היבשות וגיבוש תאוריית טקטוניקת הלוחות.
1957 ואילך: מיפוי הקטבים – בסוף שנות ה-50 נרשמים הישגים חסרי תקדים במיפוי הקטבים. משלחת סובייטית מגיעה לראשונה בהיסטוריה אל הקוטב הדרומי הלא נגיש בשנת 1957. הם מקימים שם את תחנת סובטצקייה. בשנת 1958 הצוללת הגרעינית האמריקאית נאוטילוס משלימה מעבר מתחת לכיפת הקרח של הקוטב הצפוני. בשנה לאחר מכן צוללת אמריקאית נוספת היא הראשונה להגיע אל פני השטח של הקוטב הצפוני.
1957–1958: השנה הגאופיזית הבינלאומית – מיזם בינלאומי שנערך מ-1 ביולי 1957 ועד 31 בדצמבר 1958 והוכרז על ידי המועצה הבינלאומית של ארגוני מחקר. במיזם השתתפו 67 מדינות.
1958: חקר ההתחממות העולמית – מתחילה מדידה במטרה לאסוף נתונים קבועים על ההתחממות העולמית, על ידי תיעוד ממצאי גזי חממה ואירוסולים סולפטיים.
תרבות פופולרית > מוזיקה

הרוק אנד רול נוצר ומתפתח, בעקבות המהפכה האלקטרונית בבלוז. בעקבות עלייתם של סגנונות אלו, פותחה ושווקה לראשונה גיטרה בס.
מוזיקת הפופ המסורתית מגיעה לשיאה.
במהלך שנות ה-50 הזמר האמריקני אלביס פרסלי הצליח להביא את מספר הלהיטים הרב ביותר לצמרת מצעד הפזמונים המרכזי של תעשיית המוזיקה האמריקאית (10 שירים) וכמו כן הצליח להישאר במשך הזמן הרב ביותר בצמרת המצעד (57 שבועות).
מוזיקת הסלסה נוצרת בתקופה זו, בגרסתה המערבית-הפופולרית, כאשר השפעות של מוזיקה קובנית מגיעות לארצות הברית.
הסינגלים הנמכרים ביותר בארצות הברית במהלך העשור לפי מגזין בילבורד: "Goodnight, Irene" ‏(1950), "Too Young" ‏(1951), "Blue Tango" ‏(1952), "The Song From Moulin Rouge (Where Is Your Heart)" ‏(1953), "Little Things Mean A Lot" ‏(1954), "Cherry Pink And Apple Blossom White" ‏(1955), "Heartbreak Hotel" ‏(1956), "All Shook Up" ‏(1957), "Nel blu dipinto di blu" ‏(1958), "The Battle of New Orleans" ‏(1959)
תרבות פופולרית > טלוויזיה

במהלך שנות ה-50, הטלוויזיה מחליפה בהדרגה את הרדיו כאמצעי התקשורת הדומיננטי במדינות המתועשות.
1950: צחוק מוקלט – תוכנית הטלוויזיה הראשונה שעושה שימוש בפסקול של צחוק מוקלט היא "המופע של האנק מק'קיון".
1951: קומדיית מצבים – סגנון זה, שהחל עוד בעשור הקודם, מקבל את שמו עם עליית הפופולריות שלו, בעקבות סדרות בולטות כמו "לוסי אהובתי".
1951: תוכניות האירוח – בשנת 1951 עולה לאוויר בארצות הברית תוכנית האירוח הראשונה, בכיכובו של ג'ו פרנקלין. בשנת 1954 נוחל סגנון זה הצלחה רבה עם תחילת שידורה של The Tonight Show, אשר משודרת ברצף מאז ועד היום.
1959: טלוויזיה צבעונית – תוכנית המערבונים בוננזה היא תוכנית הטלוויזיה הראשונה שמשודרת בצבע.
תוכניות וסדרות טלוויזיה בולטות מחו"ל שעלו לשידור במהלך העשור: לוסי אהובתי (1951), דראגנט (אנ')‏ (1951), המופע של אבוט וקוסטלו (אנ')‏ (1952), Guiding Light (אנ')‏ (1952), המופע של אוזי והארייט (אנ')‏ (1952), סופרמן (אנ')‏ (1952), החיים עם אליזבת‏ (1953), רין טין טין (אנ')‏ (1954), פלאש גורדון (1954) ‏, The Tonight Show‏ (1954), ‏Father Knows Best (אנ')‏ (1954), אלפרד היצ'קוק מגיש (1955), לאסי‏ (1954), כשהעולם מסתובב‏ (1956), The Honeymooners (אנ')‏ (1956), Leave It to Beaver (אנ')‏ (1957), פרי מייסון (1957), מווריק (אנ')‏ (1957), פרי מייסון (אנ')‏ (1957), The Real McCoys (אנ')‏ (1957), פיטר גאן (אנ')‏ (1958), אזור הדימדומים (1959), בוננזה (1959), הבלתי משוחדים (אנ')‏ (1959), לאראמי (אנ')‏ (1959).
תרבות פופולרית > מגמות אופנה

המונח "דור הביט" תיאר זרם אומנותי של תחילת העשור, המאופיין בכתיבה חופשית ואסוציאטיבית, בשפת דיבור, אשר כותביה כותבים את כל אשר על דעתם ונמנעים מלערוך תיקונים בטקסט. בשנת 1958 נטבע בארצות הברית המונח "ביטניק", כינוי גנאי לנערים מזוקנים וצמאי חופש, המשתמשים בסמים ובאלכוהול, ושהוריהם או מנהלי בית הספר חששו כי יהפכו לקומוניסטים.
החופש, הפוליטיות וגילם הצעיר של הביטניקים יהוו שנים אחר כך מודל לתנועת-נגד: למשל, ההיפים בשנות השישים והפאנקיסטים בשנות השבעים.
שנות ה-50 במערב מזוהות עם אופנת ההוט קוטור – ביגוד ואביזרי אופנה יוקרתיים שהוכנו והותאמו באופן אישי – שהחלה לצבור פופולריות לאחר מלחמת העולם השנייה, לאחר שמדינות המערב יצאו מכלכלת הצנע של המלחמה, ופריז חזרה להיות בירת האופנה העולמית. אחת התוצאות של השגשוג הכלכלי שלאחר מלחמת העולם השנייה הייתה זמינות רבה של בדים סינתטיים חומרים כמו ניילון, ופוליאסטר, אשר היו נוחים לכביסה.
הכתפיים המרובעות והחצאיות הקצרות חלפו מהאופנה, והתחלפו בעיצובי צורות וצלליות בבד ובעיצוב בגדים המחמיאים מאוד לצורת הגוף הנשית, דוגמת דיור. אופנה זו באה לידי ביטוי, בדרך כלל, בגזרת כתפיים צרות, מותניים צמודים, דגש על חזה, חצאיות ארוכות יותר, ולרוב בעלות שוליים רחבות יותר. באמצע שנות ה-50 אופנה זו פינתה בתורה את מקומה לאופנה חדשה של ביגוד שאינו מותאם אישית לצורת הגוף, וחלק מבגדים אלו כונו על ידי מגזין ווג "שמלת חולצת טריקו". מגמה חדשה, שצברה תאוצה בתקופה זו, הייתה שבני הנוער פיתחו אופנה משלהם, במקום להתלבש בדומה להוריהם כמו בעשורים הקודמים.
עוד בתחילת העשור, הביקיני, שחולל סערה ברחבי העולם בהמשך, הפך פופולרי על חופי הריביירה הצרפתית. הזינוק המשמעותי ביותר של הביקיני בשוק העולמי בא, כאשר הופיעה השחקנית בריז'יט בארדו בבגד הים הזעיר בסרט "ואלוהים ברא את האישה" משנת 1956.
במזרח, מעצבים שונים במדינות עולם שלישי אשר היו מחוץ לשליטה קולוניאלית ביקשו ליצור זהות אופנתית שונה שתבדיל אותם מהתרבות המערבית, וכך, אנשי עסקים מאסיה או מהמזרח התיכון, למשל, לבשו לעיתים חליפות בסגנון מערבי עם כיסויי ראש מקומיים כמו תרבוש או כאפיה. בהודו, בגדים מסורתיים הותאמו לסגנון חליפה, ובסין החלה בהדרגה לחלחל לאופנה חליפות בסגנון לבושו של מאו.
בעשור זה לראשונה הצטרפה הטלוויזיה למגזיני האופנה וסרטי הקולנוע, בהכתבת האופנה.
תרבות פופולרית > קולנוע

זוכי האוסקר: הכל אודות חוה (1950), אמריקאי בפריז (1951), ההצגה הגדולה בתבל (1952), מעתה ועד עולם (1953), חופי הכרך (1954), מרטי (1955), מסביב לעולם בשמונים יום (1956), הגשר על הנהר קוואי (1957), ז'יז'י (1958), בן חור (1959).
הראשון בסדרת סרטי גודזילה יוצא לאקרנים ביפן.
תרבות פופולרית > ספרות

הספרים שנכללו הכי הרבה שבועות בכל השנה ברשימת רבי-המכר של הניו יורק טיימס בקטגוריית סיפורת: The Cardinal‏ (1950), המרד על הקיין (1952), Désirée‏ (1953), Not as a Stranger‏ (1954), The View from Pompey's Head (אנ') ‏ (1955)‏, The Last Hurrah(אנ')‏ (1956)‏, By Love Possessed (אנ')‏ (1957)‏, Anatomy of a Murder ‏(1958)‏, אקסודוס‏ (1959)
ספרים בולטים נוספים שיצאו לראשונה לשווקים בחו"ל במהלך העשור: טרילוגיית ספרי "שר הטבעות", "התפסן בשדה השיפון", "בעל זבוב", "לוליטה", "מרד הנפילים", "הזקן והים", "האריה, המכשפה וארון הבגדים", "פרנהייט 451", "אני, רובוט", "מעתה ועד עולם", "חתול תעלול"
חוברות/רצועות קומיקס בולטות שמופיעות לראשונה: פינאטס (1950), דני שובבני (1951), הדוד קמצוץ (1952), אסטריקס (1959), סופרגירל (1959).
בשנת 1955 נחנך מיזם ספר השיאים של גינס.
תרבות פופולרית > ספורט

1950: מונדיאל 1950 נערך בברזיל. זוכת המונדיאל: נבחרת אורוגוואי.
1954: מונדיאל 1954 נערך בשווייץ. זוכת המונדיאל: נבחרת מערב גרמניה. במונדיאל זה מובקע ממוצע שיא של 5.4 שערים למשחק.
1954–1957: מוקמת אופ"א, התאחדות אירופה לכדורגל, וכן קונפדרציית הכדורגל של אסיה, וקונפדרציית הכדורגל של אפריקה.
1955: נוסד גביע אירופה לאלופות, לימים ליגת האלופות.
1958: ליגת ה-NFL עוברת מיזוג, והופכת מליגה של פוטבול אוניברסיטאות לליגת הפוטבול של ארצות הברית, ובהמשך לליגת הספורט העשירה בארצות הברית.
1958: מונדיאל 1958 נערך בשוודיה. זוכת המונדיאל: נבחרת ברזיל.
תרבות פופולרית > שונות

1950 ואילך: מרכזי הקניות – משנות ה-50 של המאה ה-20, עם תהליך הפרבור בערים רבות ועליית תרבות הפרוורים, לצד תפוצת המכוניות הרחבה, מתפתחת בארצות הברית תרבות מרכזי הקניות – אלו ממוקמים בחוצות הערים, ונבנים בצורה של הרחובות הראשיים שהיו קיימים בערים הקטנות בארצות הברית – אולם מקורים לחלוטין. הראשון במרכזי הקניות של ארצות הברית, "מרכז הקניות נורת'גייט" (Northgate Center) בסיאטל, נבנה ב-1950.
1953: הירחון פלייבוי נוסד על ידי יו הפנר בשיקגו שבארצות הברית.
1955: מוקם פארק דיסנילנד, הראשון מבין פארקים ואתרי נופש של חברת וולט דיסני.
1956: תחרות האירוויזיון הראשונה מתקיימת בלוגאנו בשווייץ.
1959: בובת ה"ברבי" מוצגת לראשונה ביריד בניו יורק
תרבות הביטניקים הופכת לאופנתית במהלך עשור זה.
תור הזהב של ברודוויי – ברודוויי הופך למרכז התיאטרון ומחזות הזמר של ארצות הברית, ולאחד המרכזים החשובים בעולם בתחומו.
משחקים בולטים שמופיעים לראשונה: סיכון (1957), הולה הופ (1958), לגו (1958).
אישים בולטים > מנהיגי עולם בולטים

מנהיגי עולם שנכללו במהלך העשור בצמרת רשימת אנשי השנה של המגזין "טיים":
מוחמד מוסאדק (1951) – נבחר לאיש השנה משום שבאותה השנה נבחר מוסדק כראש ממשלת איראן וגירש את חברות הנפט המערביות מאיראן, ובכך פרץ אחד ממשברי הנפט הגדולים של המאה ה-20.
אליזבת השנייה (1952) – נבחר לאשת השנה משום שבאותה השנה אליזבת הפכה למלכת הממלכה המאוחדת עם מות אביה המלך ג'ורג' השישי.
קונראד אדנאואר (1953) – נבחר לאיש השנה משום שבאותה השנה נבחר מחדש לתפקיד קנצלר גרמניה המערבית.
ניקיטה חרושצ'וב (1957) – נבחר לאיש השנה משום שבאותה השנה כשליט ברית המועצות הוא הוביל את ברית המועצות למרוץ החלל עם שיגורו לחלל של ספוטניק 1, אשר היה הלוויין המלאכותי הראשון ששוגר על ידי האדם לחלל.
שארל דה גול (1958) – נבחר לאיש השנה משום שבאותה השנה מונה לראשות ממשלת צרפת (במאי 1958), ולאחר התמוטטות הרפובליקה הרביעית וייסודה של הרפובליקה החמישית נבחר לנשיא צרפת (בדצמבר 1958).
דווייט אייזנהאואר (1959) – היה נשיא ארצות הברית בשנים 1953–1961.
ארצות הברית דווייט אייזנהאואר
צרפת שארל דה גול
ברית המועצות ניקיטה חרושצ'וב
איראן מוחמד מוסאדק
הממלכה המאוחדת אליזבת השנייה
גרמניה קונראד אדנאואר
אישים בולטים > שחקנים / אנשי בידור

| 0 | 1 | 2 | 3 |
| --- | --- | --- | --- |
|  מרילין מונרו  קלינט איסטווד  אודרי הפבורן  פרנק סינטרה  מרלון ברנדו  קירק דאגלס  פול ניומן  אליזבת טיילור  גרייס קלי  סופיה לורן  מרלן דיטריך  ג'יימס דין  בריז'יט בארדו  שירלי מקליין  דבי ריינולדס  ג'רי לואיס  נטלי ווד  צ'רלטון הסטון  אינגריד ברגמן  יול ברינר  ג'ודי גרלנד  אורסון ולס  קתרין הפבורן  קלארק גייבל  בטי דייוויס |  המפרי בוגרט  ג'ון ויין  קרי גרנט  גרגורי פק  טוני קרטיס  דין מרטין  ג'ואן קרופורד  לורנס אוליבייה  לורן באקול  איב מונטאן  ריצ'רד ברטון  גרי קופר  ג'יימס סטיוארט  אלק גינס  דוריס דיי  מרצ'לו מסטרויאני  אנתוני קווין  ג'ק למון  מקס פון סידוב  רוק הדסון  ג'ין קלי  פרד אסטר  ברט לנקסטר  הנרי פונדה  ריטה הייוורת' |  ז'אן-פול בלמונדו  רוברט וגנר  ג'יין מנספילד  בוב הופ  ג'וני קרסון  ספנסר טרייסי  הארי בלפונטה  אווה גרדנר  ג'נט לי  ארול פלין  רוברט מיצ'ם  בינג קרוסבי  היילי מילס  אווה מארי סיינט  מונטגומרי קליפט  ויליאם הולדן  לוסיל בול  ריקי נלסון  ג'יין ראסל  שלי וינטרס  קים נובאק  סנדרה די  סאל מינאו  לויד ברידג'ס  ג'ק פאלאנס |  לנה טרנר  ג'יימס קאגני  ג'יימס מייסון (שחקן)  ברברה סטנוויק  קליף רוברטסון  טושירו מיפונה  קאב קאלוויי  טרוי דונהיו  ג'ודי הולידיי  סוזן הייוורד  ג'רלדין פייג'  הלן הייז  ג'ולייטה מזינה  חוזה פרר  תלמה ריטר  רוזלינד ראסל  ג'קי גליסון  רוי רוג'רס  דורותי דנדרידג'  ריי מילאנד  ריצ'רד וידמרק  קים סטנלי  ברנדון דה ווילד  דברה קר  ואן ג'ונסון |
מרילין מונרו, 1953
ג'יימס דין, 1955
מרלון ברנדו, 1951
גרייס קלי, 1955
אישים בולטים > מוזיקאים ולהקות

| 0 | 1 | 2 |
| --- | --- | --- |
|  אלביס פרסלי  צ'אק ברי  ריצ'רד הקטן  האחים אברלי  Bill Haley & His Comets  פרנק סינטרה  פאטס דומינו  ריי צ'ארלס  הפלאטרס  ג'וני קאש  קליף ריצ'רד  ג'יימס בראון  ג'ודי גרלנד  שארל אזנבור  בי בי קינג  פול אנקה  מיילס דייוויס  דין מרטין  אלה פיצג'רלד  מריה קאלאס |  ג'רי לי לואיס  בילי הולידיי  דוריס דיי  באדי הולי  ג'ון קולטריין  צ'ארלי פארקר  רוי אורביסון  ניל סדקה  הארי בלפונטה  בני גודמן  פיט סיגר  ג'אנגו ריינהארדט  טוני בנט  קני רוג'רס  באדי ריץ'  פאט בון  אטה ג'יימס  בינג קרוסבי  האנק ויליאמס  דיזי גילספי |  סם קוק  ריקי נלסון  לס פול  מאדי ווטרס  ת'לוניוס מונק  ריצ'י ואלנס  קוני פרנסיס  צ'ארלס מינגוס  לורטה לין  אנדי ויליאמס  ג'ון לי הוקר  ג'ין קרופה  בובי דארין  פרי קומו  פגי לי  פטסי קליין  דייב ברובק  ברנדה לי  אוסקר פיטרסון  בן אי קינג |
אלביס פרסלי
צ'אק ברי
האחים אברלי
Bill Haley & His Comets
אישים בולטים > ספורטאים

אמיל זטופק
פרנץ פושקש
אלברטו אסקרי
רוג'ר בניסטר
יוגי ברה
רוקי מרציאנו
וילי מייס
דולף שייז
בוב קוזי
לב יאשין
אישים בולטים > מדענים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
אישים בולטים > סופרים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
שנות ה-50 בישראל

| --- | --- |
 :  ראו גם – 1950 בישראל, 1951 בישראל, 1952 בישראל, 1953 בישראל, 1954 בישראל, 1955 בישראל, 1956 בישראל, 1957 בישראל, 1958 בישראל, 1959 בישראל
שנות ה-50 בישראל > אירועים משמעותיים בישראל

בשנת 1952 לאחר הסכמת ממשלת ישראל, נפתח הסכם השילומים, שעורר סערה גדולה במדינה והביא לדילמה מוסרית את אנשי הממשל השונים בארץ. בשנים 1954–1955 התחוללה בארץ פרשת לבון שעוררה בפעם הראשונה פקפוק בממשל ובמוסדות הביטחון. ב-1956, בעקבות הודעת מצרים על הלאמת תעלת סואץ ושורה של פעולות טרור מצד הפדאיון, פתחה ישראל, בשיתוף פעולה סודי עם בריטניה וצרפת, במבצע קדש – לכיבוש חצי האי סיני והשגת שליטה על תעלת סואץ. לאחר שהושגו התוצאות הרצויות נסוגה ישראל מחצי האי סיני ומרצועת עזה בלחץ המעצמות.
כמו כן התאפיינו שנים אלה בהגעתם של קרוב למיליון יהודים לישראל כחלק מהעלייה ההמונית, מהלך שהכפיל את האוכלוסייה היהודית במדינה וערער את ההרכב ההומוגני שלה. העולים שבאו ממרבית ארצות הפזורה היהודית במזרח התיכון ומרכז אירופה, שוכנו במעברות שהוקמו במהירות. תנאי החיים הקשים, לצד תחושתם של עולים רבים כי הם מופלים על רקע מוצאם התרבותי, הביאו למירמור ולמתחים ששיאם היה בהתפרצות שנודעה לימים כמהומות ואדי סאליב.
בשנות ה-50 הוקמו קרנות הפנסיה ההסתדרותיות שהתפתחו עד שהקיפו חלק גדול של ציבור העובדים המאורגן בישראל. קרנות דומות הוקמו גם על ידי ארגוני עובדים אחרים (הסתדרות הפועל המזרחי והסתדרות העובדים הלאומית.
בשנת 1955 נבנה מחשב ה"ויצק", המחשב הראשון במדינת ישראל, ואחד המחשבים האלקטרוניים הראשונים בעולם.
ב-30 באוקטובר 1957 הושלם מפעל ייבוש אגם החולה על ידי קק"ל.
בשנת 1959 הוקמה שכונת קריית מטרסדורף השכונה הוקמה על ידי הרב שמואל ארנפלד. ונקראה על שם העיר מטרסדורף בהונגריה (שלאחר מכן הפכה למטרסבורג באוסטריה), שם שכנה קהילה יהודית מוכרת ומפורסמת. הקמת הקריה סמלה את התפתחויות הבנייה החרדית בירושלים והתרחבותן של השכונות החרדיות סביב שכונת מאה שערים (השכונה החרדית הוותיקה בירושלים).
ילדי פליטים יהודים מתימן במעברת "בית ליד" בשרון, 1950
מנחם בגין נואם בהפגנה כנגד הסכם השילומים בין ישראל לגרמניה המערבית, מרץ 1952.
טבח מעלה עקרבים, 17 במרץ 1954
מלחמת סיני: צנחנים ישראלים מתכוננים ללחימה לאחר הצניחה במעבר המיתלה שבחצי האי סיני, 1956
שנות ה-50 בישראל > תרבות ישראלית פופולרית

ספרים בולטים מישראל שיצאו לראשונה לשווקים במהלך העשור: דירה להשכיר, איה פלוטו, ימי צקלג, בית הבובות, החיים כמשל
הערות שוליים

1 2  ליאו ליידרמן, מה מניע צמיחה כלכלית לאורך זמן?, באתר אוניברסיטת תל אביב, החל מדקה 19:16
↑  המדריך לקניה, היסטוריה של קניה, באתר טריפוד
↑  Japan profile - Timeline, BBC
↑  חוק הגבלת הגירה 1901, באתר מוזיאון הדמוקרטיה באוסטרליה
↑  הינדואיזם, באתר אנציקלופדיה בריטניקה
↑  תקן הזהב, באתר אנציקלופדיה בריטניקה
1 2  רשימת הסופות הקטלניות ביותר בארצות הברית, באתר המעבדה האטלנטית לאוקיינוגרפיה ומטאורולוגיה
↑  Pandemic Influenza Risk Management, ארגון הבריאות העולמי
↑  Surface-to-air missile
↑  היסטוריה של הרפואה, באתר אנציקלופדיה בריטניקה
↑  לואיס ריצ'ארדסון ומהפכת חיזוי מזג האוויר, באתר עושים ביסטוריה
↑  History of Salsa Music & Dance
↑  History of The Musical Stage, musicals101
↑  Timeline 1950 - 1959, www.lego.com (באנגלית)
↑  TIME Magazine Cover: Mohammed Mossadeg, Man of the Year - Jan. 7, 1952 - Mohammed Mossadeq - Person of the Year - Iran - Middle East
↑  Elizabeth II: 1952 - Person of the Year: A Photo History - TIME
↑  TIME Magazine Cover: Konrad Adenauer - Aug. 31, 1953 - Konrad Adenauer - Germany
↑  Nikita Khrushchev: 1957 - Person of the Year: A Photo History - TIME
↑  TIME Magazine Cover: Charles DeGaulle, Man of the Year - Jan. 5, 1959 - Charles DeGaulle - Person of the Year - France - Paris
↑  Dwight D. Eisenhower: 1944, 1959 - Person of the Year: A Photo History - TIME
| עשורים במאה ה-20 |
| --- | --- | --- |
|  | << • 1900–1909 • 1910–1919 • 1920–1929 • 1930–1939 • 1940–1949 • 1950–1959 • 1960–1969 • 1970–1979 • 1980–1989 • 1990–1999 • >> |  |
| --- | --- |
בקרת זהויות :  NLI: 987007553894105171  KulturNav: 8fda52ff-3013-417f-a799-0250b8e3ea99  LCCN: sh96005468  LNB: 000103640 
מלחמת קוריאה
בשנת 1959 פידל קסטרו הופך למנהיג קובה בעקבות המהפכה הקובנית
רצח המלך עבדאללה
ברית המועצות משגרת את ספוטניק 1, הלוויין המלאכותי הראשון.
ניסוי בפצצת מימן בעוצמה של 15 מגהטון על ידי ארצות הברית בשנת 1955. צולם ממרחק 125 ק"מ מהפיצוץ.
החיסון הראשון לפוליו מפותח לראשונה בשנות ה-50 על ידי ד"ר יונה סאלק
פרנסיס קריק וג'יימס ווטסון מגלים את המבנה הספירלי של ה-DNA
ב-1953 פסגת האוורסט נכבשת לראשונה על ידי אדמונד הילרי וטנזינג נורגיי
אלביס פרסלי ב"רוק בבית הסוהר" מ-1957
משפחה אמריקנית צופה ביחד בטלוויזיה, 1958
קרי גרנט בסצנה מהסרט "מזימות בינלאומיות" (1959)
ילדה משחקת בהולה הופ, 1958
פלייאוף

ערך זה עוסק בשיטת משחקים. אם התכוונתם לסרט קולנוע, ראו .
משחקי פלייאוף, משחקי סוף עונה, משחקי גמר או משחקי הצלבה בליגות ספורטיביות ובתחרויות ספורט בין-לאומיות, הם משחקים הנערכים בתום העונה הסדירה או בתום סדרת משחקים, על מנת להכריע בדבר זהות אלופת הליגה או תואר כבוד אחר (למשל: מדליה, גביע וכדומה). השיטה מקובלת מאוד בליגות המקצועניות בצפון אמריקה, בתחרויות ספורט בין-לאומיות כגון המונדיאל וההמשחקים האולימפיים ובענפי ספורט פופולריים דוגמת טניס וכדורסל.
פורמטים מקובלים

שיטת גביע (נוקאאוט) (בתרגום חופשי: מכת מחץ) – בשיטה זו הצדדים נפגשים למשחק אחד אשר מכריע את זהות העולה לשלב הבא. הצד המפסיד מודח מהמשך התחרות. דוגמאות: משחקי גביע עולמיים ותחרויות בין-לאומיות, טורנירי טניס, ליגת ה-NFL, טורניר כדורסל המכללות וכו'.
שיטת בית וחוץ – בשיטה זו נערכים שני משחקים בלבד בין הצדדים, כשבכל משחק מארח אחד הצדדים. ההתמודדות מוכרעת בכמות הניצחונות (כשאחד הצדדים מנצח פעמיים) או הפרש ניקוד (כשאחד הצדדים הפסיד בהפרש מסוים במשחק הראשון אך ניצח בהפרש גדול יותר במשחק השני). כשאין הכרעה אריתמטית בהתמודדות מסוג זה נוהגים להשתמש בשורה של שוברי שוויון דוגמת חוק שערי חוץ, בעיטות עונשין, שער זהב/כסף או משחקוני שובר שוויון. דוגמה: ליגת האלופות.
סדרת פלייאוף או שיטת הטוב מ... – בשיטה זו נערכת סדרת משחקים אי זוגית (בשיטת בית וחוץ) בין שני הצדדים כשלאחד מהם יש את יתרון ביתיות בסדרה – בדרך כלל יתרון הביתיות ניתן לקבוצה שהשיגה מאזן טוב יותר של הצלחות בעונה הסדירה. הסדרה מוכרעת כאשר אחד הצדדים מנצח במספר המשחקים המינימלי לניצחון בסדרה (למשל: 2 ניצחונות בשיטת הטוב מ-3, 4 ניצחונות בשיטת הטוב מ-7 וכו'). דוגמאות: פלייאוף ה-NBA, ה-MLB וכדומה.
| --- | --- |
בקרת זהויות :  NKC: ph499507 
ערך זה הוא קצרמרבנושא ספורט. אתם מוזמנים לתרום לוויקיפדיה ו.
אמילי ביצ'ם

| --- | --- |

ביצ'ם, 2017
 לידה:  12 במאי 1984 (בת 40) מנצ'סטר, אנגליה אנגליה, הממלכה המאוחדת הממלכה המאוחדת 
 מדינה:  הממלכה המאוחדת 
 תקופת הפעילות:  מ-2006 
 מקום לימודים:  האקדמיה למוזיקה ולאמנויות הדרמה של לונדון  הרטווד האוז 
 פרופיל ב-IMDb
 
אמילי ביצ'ם (באנגלית: Emily Beecham; נולדה ב-12 במאי 1984) היא שחקנית אמריקאית ממוצא אנגלי, זוכת פרס השחקנית הטובה ביותר בפסטיבל קאן לשנת 2019 על משחקה בסרט "ג'ו הקטן".
ראשית חייה

ביצ'ם נולדה באזור וית'נשו במנצ'סטר ב-12 במאי 1984, בת לאב אנגלי ואם אמריקאית מאריזונה. אביה הוא טייס בחברת תעופה. יש לה אזרחות בריטית ואמריקאית. בשנת 2003, בגיל 18, נרשמה ללאקדמיה למוזיקה ואמנות דרמטית בלונדון (LAMDA) וסיימה תואר ראשון בשנת 2006.